alexandrainst/scandi-wiki huggingface dataset:
Iran-krisen

Iran-krisen, også kjent som Iran-Aserbajdsjan-krisen, var en krig som forekom ved andre verdenskrigs avslutning og hadde sitt opphav i Sovjetunionens motvilje til å trekke seg ut av det okkuperte Iran til tross for tidligere garantier for dette. I 1941 ble Iran invadert av en felles sovjetisk-britisk invasjonsstyrke (se Den anglo-sovjetiske invasjonen av Iran) grunnet landets strategiske beliggenhet, dets rike oljeforekomster og Den persiske korridor, og de allierte hadde senere lovet å trekke seg ut av landet senest seks måneder etter krigens avslutning. Når den planlagte datoen kom tidlig i 1946, nektet imidlertid Sovjetunionens Josef Stalin å trekke seg ut av landet; i stedet hadde han på forhånd opprettet han separatiststaten Folkerepublikken Aserbajdsjan, for dermed å kunne sikre seg varig fotfeste i landet. Mot slutten av 1945 hadde han også sørget for grunnleggelsen av den kurdiske staten Republikken Mahabad.

Ettersom tidsfristen utløp, brøt det ut krig mellom utbryterstatene og iranske styrker. Sovjetunionen var aktiv i kulissene og supplerte sine allierte med trening og materiell støtte, men etter amerikansk press trakk Stalin sine styrker ut av landet. De sovjetisk-orienterte statene hadde liten mulighet til å motstå overmakten alene, og ved desember 1946 var begge statene gjeninnlemmet i Iran. Dette markerte slutten på den andre moderne kurdiske staten (etter Republikken Ararat), samtidig som krisen senere kom til å bli sett på som innledningen til den kalde krigen.

Irans historie
UBIGEO

UBIGEO er kodesystemet for geografiske steder (spansk: Código Ubicacíon Geográfica) i Peru brukt av Perus nasjonal statistikkbyrå (spansk: Instituto Nacional de Estadística e Informática INEI) for å kode den primære administrative inndelingen: regioner (spansk: regiones), den andre administrative inndelingen: provinser (spansk: provincias) og det tredje inndelingsnivået: distrikter (spansk: distritos).

Syntaks
Kodesystemet bruker et tosifret tall for hver inndelingsnivå. Det første (høyeste) nivået begynner med 01 for regionen Amazonas og fortsetter i alfabetisk rekkefølge opp til 25 for regionen Ucayali. Eventuelle andre regioner vil bli lagt til på slutten av listen, som får en nummerering begynner med det første ledige nummeret.

Den andre inndelingsnivå begynner med 0101 for den første provinsen i Amazonas-regionen: provinsen Chachapoyas og fortsetter opp til 2504 for den siste provinsen Purus i Ucayali. De provinsene er nummerert etter region og provins der den største byen ligger skal alltid nummer én. Andre provinser er kodet i alfabetisk rekkefølge. Eventuelle andre provinser lagt til hver provins innen utgangen av listen, som får en nummerering begynner med det første ledige nummeret.

Den tredje nivå begynner med 010101 for det første distriktet i første provinsen i Amazonas-regionen: distriktet Chachapoyas og fortsetter opp till 250401 for det siste distriktet i den siste provinsen i Ucayali-regionen: distriktet Purus. 
Distrikter er nummerert i hver provins, og det distriktet der provinsens største by er alltid nummer én. Andre distrikter er kodet i alfabetisk rekkefølge. Eventuelle andre distriktene legges til hver provins innen utgangen av listen, som får en nummerering begynner med det første ledige nummeret.

Eksempel

Regioner 
01 Amazonas
02 Ancash
03 Apurímac

Provinser 
0101 Chachapoyas i Amazonas-regionen.
0102 Bagua i Amazonas-regionen.
0103 Bongara i Amazonas-regionen.
0104 Condorcanqui i Amazonas-regionen.
0105 Luya i Amazonas-regionen.
0106 Rodríguez de Mendoza i Amazonas-regionen.
0107 Utcubamba i Amazonas-regionen.
0201 Huaraz i Ancash-regionen.

Distrikter 
010101 Chachapoyas i Chachapoyas-provinsen.
010102 Asunción i Chachapoyas-provinsen.
010103 Balsas i Chachapoyas-provinsen.
010104 Cheto i Chachapoyas-provinsen.
010105 Chiliquin i Chachapoyas-provinsen.

Se også 
Perus regioner

Referanser

Eksterne lenker 
 INEI nettsiden

Geodesi
Perus geografi
Den allvarsamma leken (1945)

Den allvarsamma leken er en svensk dramafilm fra 1945 regissert av Rune Carlsten og basert på Hjalmar Söderbergs roman ved samme navn. Hovedrollene spilles av Viveca Lindfors og Olof Widgren.

Medvirkende  
 Olof Widgren – Arvid Stjärnblom, journalist 
 Viveca Lindfors – Lydia Stille 
 John Ekman – Anders Stille, Lydas far, kunstner 
 Åke Claesson – doktor Markus Roslin, kunsthistoriker og arkeolog 
 Eva Dahlbeck – Dagmar Randel 
 Gösta Cederlund – redaktør Markel 
 Josua Bengtson – grosserer Jakob Randel, Dagmars far 
 Hjördis Petterson – fru Randel, Dagmars stemor 
 Hugo Björne – Doncker, sjefredaktør på Nationalbladet 
 Gunnar Sjöberg – baron Freutiger 
 Ulf Palme – Ture Törne, skuespiller og sanger 
 Renée Björling – Ester Roslin, Markus Roslins søster 
 Carl-Axel Hallgren – sangeren på festen 
 Per Oscarsson – Filip Stille, Lydias bror 
 Sven Lindberg – notaruis Lovén

Referanser

Eksterne lenker 
 
 Den allvarsamma leken hos Filmweb

Svenske dramafilmer
Filmer fra 1945
Svenskspråklige filmer
Filmer basert på bøker
Sascha Vogt

Sascha Vogt (født 13. juli 1980 i Iserlohn, Märkischer Kreis i Nordrhein-Westfalen) er en tysk politiker fra SPD. Han er fra 18. juni 2010 nasjonal leder av SPDs ungdomsorganisasjon Jusos. Etter siviltjeneste studerte han fra 2000 til 2007 ved Westfälische Wilhelms-Universität Münster fagene politikk, kommunikasjonsvitenskap og kulturvitenskap.

Referanser 

SPD-politikere
Personer fra Märkischer Kreis
Fødsler i 1980
Bagua (provins)

Bagua er en provins i regionen Amazonas i Peru. Den grenser til nabolandet Ecuador i nordvest, til provinsen Condorcanqui i øst, til Utcubamba i sør og til regionen Cajamarca i vest. Provinshovedstaden er Bagua.

Politisk inndeling
Før 2008 var provinsen delt inn i 5 distrikter:

Nå er provinsen delt inn i 6 distrikter:

Referanser

Eksterne lenker 
 INEI nettsiden

Provinser i Amazonas-regionen
Ragnhild Mowinckel

Ragnhild Mowinckel (født 12. september 1992) er en norsk alpinist.

Hun er fra Molde, hører til slekten Mowinckel, og representerer Sportsklubben Rival. Hun er tre ganger juniorverdensmester, har to OL-sølv, én VM-bronse og har ni norske mesterskap i alpint.

Karriere 
I 2012 ble hun juniorverdensmester i både storslalåm og superkombinasjonen i Roccaraso, Italia. «Dette er en gledens dag for norsk alpinsport og betyr enormt», sa Claus Ryste, alpintsjef i Norges Skiforbund, etter rennet. Hun debuterte i verdenscupen 3. januar 2012 i Zagreb, og fikk som juniorverdensmester delta i verdenscupfinalen i Schladming, Østerrike.

Året etter deltok hun i junior-VM i alpint 2013 i Quebec, og fikk der gull i kombinasjonen og sølv i storslalåm, bak Lisa-Maria Zeller fra Østerrike.

Hun fikk sin første pallplassering i verdenscupen da hun kom på tredjeplass i super-G i Val-d’Isère 16. desember 2017.

Den 15. februar 2018 tok hun sølv i storslalåm under vinter-OL 2018 i Pyeongchang, 39 hundredeler bak amerikanske Mikaela Shiffrin. Hun kjørte seg opp fra fjerdeplass etter første omgang. Dette var andre gang en norsk kvinne tok OL-medalje i alpint. Den første var Laila Schou Nilsen 82 år tidligere. Seks dager senere, den 21. februar 2018 tok hun enda et sølv i vinter-OL 2018 i Pyeongchang, denne gang i utfor, noe som gjør henne til tidenes mestvinnende vinterolympier i alpint på kvinnesiden i Norge.

Hun vant sin første verdenscupseier 9. mars 2018, da hun vant storslalåmrennet i Ofterschwang i Tyskland.

Hun tok bronse i kombinasjonen under VM i alpint 2019 i Åre.

Hun falt under utfortrening i Soldeu i mars 2019 slik at korsbåndet i høyre kne røk, og hun fikk en ny kneskade under trening i Bjorli i november 2019 og gikk glipp av sesongen 2019/20.

Under vinter-OL 2022 i Beijing, ble hun nummer 14 i utfor, 6 i super-G og 5 i storslalåm. Sesongen 2021/22 ble hennes til da beste sesong i verdenscupen. Hun ble nummer fire sammenlagt og vant ett renn og fikk én andreplass i super-G og én andreplass i utfor. Seieren i super-G var den første for en norsk kvinne på 26 år. Andreplassen i utfor i Crans-Montana var hennes første pallplass i utfor i verdenscupen, hun var 21 hundredeler fra å ta den første norske utforseieren for en norsk kvinne i verdenscupen.

Resultatoversikt

VM 
Mowinckel fikk sin inntil da beste verdensmesterskapsplassering i VM i St. Moritz 2017. På åpningsdagen i dette mesterskapet ble hun nummer 6.

Verdenscupen

Pallplasseringer

Sammenlagtplasseringer

Medaljer i norske mesterskap

Referanser

Eksterne lenker 
 
 
 
 

Personer fra Molde kommune
Norske alpinister
Juniorverdensmestre i alpint
Olympiske sølvmedaljevinnere for Norge
Olympiske medaljevinnere i alpint
Deltakere for Norge under Vinter-OL 2014
Alpinister under Vinter-OL 2014
Deltakere for Norge under Vinter-OL 2018
Alpinister under Vinter-OL 2018
Medaljevinnere under Vinter-OL 2018
Deltakere for Norge under Vinter-OL 2022
Alpinister under Vinter-OL 2022
Deltakere under VM i alpint 2019
Cooper Hewitt, Smithsonian Design Museum

Cooper Hewitt, Smithsonian Design Museum er et kunstmuseum i New York, med samlinger av historisk og samtidig design. Museet er en avdeling av Smithsonian Institution, og er USAs nasjonalmuseum for design.

Museet ble opprettet i 1897 av tre døtre av New Yorks ordfører  og barnebarn av industrimannen Peter Cooper, opprinnelig som en del av stiftelsen . Museet har siden 1976 tilhold i «Andrew Carnegie Mansion» fra 1903, som ble donert til Smithsonian i 1972.

Eksterne lenker 
 

Smithsonian Institution
Museer i New York City
Byggverk på Manhattan
Kunstmuseer i USA
Etableringer i 1897
Museer etablert i 1890-årene
1897 i USA
Designmuseer
Design
Stå på, Smokey

Stå på, Smokey (eng. Double Nickels) er en amerikansk actionkomedie fra 1977 som ble regissert og produsert av Jack Vacek.

Medvirkende 
 Ed Abrams – Ed
 Lynn Booker – Van Kid
 Mick Brennan – 
 George Cole – George
 Michael Cole – Mike
 Larry Dunn – Mechanic
 Birdie Mitchell – Lincoln Owner
 Heidi Schubert – Tami
 Norman Schubert – 
 Patrice Schubert – Jordan
 Butch Stockton – 
 Thomas Syslo – Van Kid (som Tom Syslo)
 Tony Syslo – Tami's Boyfriend
 Jack Vacek – Smokey
 Lillian Vacek – Mercedes Owner

Eksterne lenker 
 
 Stå på, Smokey hos Filmweb

Actionkomedier fra USA
Filmer fra 1977
Bilfilmer
Noma (sykdom)

Noma (også kalt cancrum oris) er en sykdom som kun rammer småbarn oftest mellom  og fører til ødeleggelse av ansiktet, spesielt munn og kinn. Kjevene trekker seg sammen, pust og matinntak blir vanskelig, og de fleste dør etter noen uker.

Årsak
Sykdommen oppstår når sultrelaterte syndrom har brutt ned immunforsvaret, og personen ikke kan bekjempe de naturlige bakterier i munnen.  Fusobacterium necrophorum og Prevotella intermedia er antatt å være sentrale aktører i prosessen og kan virke med én eller flere andre bakterielle organismer (for eksempel Borrelia vincentii, Porphyromonas gingivalis, Tannerella forsynthesis, Treponema denticola, Staphylococcus aureus, og nonhemolyttisk Streptococcus spp.).

De rapporterte predisponerende faktorer omfatter: 
 Underernæring (særlig A- og B-vitaminer) eller dehydrering
 Dårlig hygiene, særlig munnhygiene
 Utrygt drikkevann
 Nærhet til ustelt husdyr
 Nylig sykdom
 En immunsviktsykdom, inkludert aids

Noma har nesten forsvunnet i den industrialiserte verden etter 1900, unntak er at det ble observert i nazistenes konsentrasjonsleirer under andre verdenskrig hvor det ble studert av nazilege Josef Mengele. I mange tilfeller har pasienten hatt en nylig sykdom som meslinger og noen ganger herpes, vannkopper, skarlagensfeber, malaria og tuberkulose før noma bryter ut. Det er også sett kobling til kreftformer som leukemi og immunsuppressive tilstander som hiv-infeksjon eller intens immunsuppressiv behandling.

Utvikling og prognose

Bakteriene angriper vev i munnen, og i løpet av dagar råtner store deler av ansiktet på barna, som går en smertefull død i møte. Angrepet kommer plutselig og forverres raskt. Slimhinnene i munnen utvikler munnsår, og rask, smertefri vevsforandringer følger.  
 
Tannkjøtt og innsiden av kinnet blir betent og utvikler åpne blemmer og sår. Infeksjonen sprer seg til huden, og hud og kjøtt i munn og kinn dør. Kjevebein kan også ødelegges, og pasienten får vanskeligheter med å åpne munnen og puste. Infeksjonen kan spre seg til øynene og også genitaliene, såkalt noma pudendi.

Noma er, i motsetning til de fleste infeksjoner, i stand til å spre seg gjennom anatomiske barrierer som muskler.

De rammede blir svært syke med høy  dødelighet 
 
og i hovedsak rammes barn under tolv i de fattigste landene i Afrika. Barn i Asia og enkelte land i Sør-Amerika er også berørt. 

Verdens helseorganisasjon (WHO) anslår antall globale årlige utbrudd til å være ca . Herav er  mellom 1 og 7 år gamle og bor i Afrika sør for Sahara.
 
Beregninger hevder at 80 - 90 % av NOMA tilfellene dør av sykdommen

Behandling
Noma i tidlig fase lar seg stoppe med kosttilskudd, sårrensing og elementær antibiotika. Sykdommen rammer de fattigste, og ville ikke forekommet om barna fikk grunnleggende ernæring og stell. Kirurgisk behandling av overlevende barn er dyrt og vanskelig. Mange har behov for gjenoppbyggende kirurgi og inngrepet kan som regel ikke gjennomføres før ett år er gått etter at infeksjonen er stanset.
 

Med bedringen i hygiene og ernæring forsvant noma fra de industrialiserte land før år 1900. Unntaket var konsentrasjonsleirene i Auschwitz og Belsen.

Kilder

Referanser 

Barnesykdommer
Angeli

Angeli (nordsamisk: Aŋŋel) er en landsby i Enare kommune i landskapet Lappland i Finland. Den ligger like ved grensa mot Norge, på østbredden av Anarjohka, og nær Muotkatunturi villmarksområde. De fleste innbyggene snakker samisk som morsmål.

Det er veiforbindelse fra Angeli via helårs grusveier nordover til Karigasniemi og østover til Enare.

Bosetninger i Finland
Enare
Thomas Lawrence

For den britiske offiseren T.E. Lawrence kjent som Lawrence av Arabia, se Thomas Edward Lawrence.

Thomas Lawrence (født 13. april 1769 i Bristol i England, død 7. januar 1830 i London) var en britisk romantisk portrettmaler. Lawrence var selvlært vidunderbarn og kjent for sitt talent til å få frem portrettlikhet og for en virtuos bruk av maling. Han var president ved Royal Academy fra 1820.

Liv og virke

Bakgrunn
Lawrence var født i Bristol hvor faren var vertshusholder. Familien flyttet til Devizes hvor Lawrence begynte å tegne. Etter at Thomas Lawrence den eldre gikk konkurs i 1779 flyttet familien til Bath og fra Lawrence var ti år gammel solgte han pastellportretter for å spe på familieøkonomien.

Karriere
Som attenåring reiste Lawrence til London der han snart skapte seg ry som maler av oljemalerier. I 1789 fikk han sitt første kongelige oppdrag, et portrett av dronning Charlotte. Dronningen likte ikke bildet sev, men det ble lovprist av kritikerne da det ble stilt ut ved Royal Academy året etter.

Lawrence fikk en rekke portrettoppdrag av rike og adelige og malte mange politiske ledere. Han malte nesten bare portretter. Lawrence arbeidet hardt, men brukte lang tid på å fullføre sine verk. Han var ofte i pengenød, trolig fordi han ga mye vekk til familie og venner. Han hadde også et komplisert kjærlighetsliv knyttet til to søstre, Sally og Maria Siddons, som han byttet på å være forelsket i. Maria døde i 1798 og Sally i 1803. Lawrence fortsatte å holde kontakten med moren deres, Sarah Siddons, som satt for flere portretter. 
Lawrence giftet seg aldri.

Lawrence ble adlet i 1815 og senere sendt ut i Europa av prinsregenten, den senere Georg IV av Storbritannia, for å male allierte ledere. Han malte blant annet tsar Aleksander, tyske keiser Frans II, den unge Napoleon II og pave Pius VII.

I 1820 ble sir Thomas Lawrence valgt til president for Royal Academy etter Benjamin Wests død. Han fikk flere oppdrag fra Georg IV som nå var blitt konge og fra  politikeren Robert Peel. Lawrence malte to av sine mest kjente barneportretter i 1820-årene: Et maleri av Emily og Laura Calmady og et av Charles William Lambton, kjent som The Red Boy.

Et av de siste oppdragene hans var et portrett av jarlen av Aberdeen, George Hamilton-Gordon, som senere skulle bli statsminister. Skuespilleren og søskenbarnet til Siddons-søstrene, Fanny Kemble, var en av de siste som satt for han. Lawrence døde av hjertesvikt i 1830. Han er begravet i krypten i St. Pauls katedral i London.

Bilder

Referanser

Eksterne lenker 
 
 Thomas Lawrence: Regency Power and Brilliance utstilling på  National Portrait Gallery
 Thomas Lawrence: the new romantic – review Richard Holmes om National Portrait Gallerys utstilling i The Guardian 16. oktober 2010
 Gainsborough's forgotten rival is recognised at last Jerome Taylor fra The Independent 5. august 2010

Britiske malere
Romantiske malere
Portrettmalere
Personer fra Bristol
Personer fra Wiltshire
Personer fra Bath
Stiftelsen Trondhjems Borgerlige Realskole

Stiftelsen Trondhjems Borgerlige Realskole er en norsk stiftelse med formål å «medvirke til opplæring og undervisning i samsvar med den til enhver tid gjeldende lovgivning og legge til rette for opprettholdelse av en rasjonell og tidsmessig skole i Stiftelsens bygninger, samt å ivareta og videreføre Stiftelsens kulturhistoriske tradisjoner.»

Stiftelsen ble opprettet 18. mars 1778 med en grunnkapital på 4000 riksdaler fra forretningsmannen Hilmar Meinckes legater.

I tillegg til å eie eiendom for skole benyttes avkastningen av stiftelsens midler til aktiviteter og tiltak som kan bedre det sosiale miljø for elever og ansatte ved skolen, stipendier for elever og ansatte, m.m.

Stiftelsen styres av en direksjon bestående av fem medlemmer, derav en representant for familien Meinckes, én prest utpekt av biskopen i Nidaros, én lærer ved Trondheim katedralskole, én representant med næringslivserfaring utpekt av Trondhjems Handelsstands Forening og én representant utpekt av Trondheim kommune.  Rektor ved Thora Storm videregående skole (tidl. Gerhard Schønings skole) fungerer som stiftelsens sekretær og forretningsfører,  og en ansatt ved skolen fungerer som stiftelsens regnskapsfører.

Referanser

Norske stiftelser
Sandoddtunnelen

Sandoddtunnelen er en veitunnel i Molde kommune i Møre og Romsdal. Den er en del av fylkesvei 191 og er 720 meter lang.

Se også 
 Viketunnelen

 Veitunneler i Norge
 Undersjøiske veitunneler i Norge

Referanser 

Veitunneler i Møre og Romsdal
Tunneler åpnet i 2002
Veier i Molde
2002 i Norge
César Azpilicueta

César Azpilicueta Tanco (født 28. august 1989) er en spansk fotballspiller som spiller for den engelske klubben .

Den 13. desember 2016 skrev han under en ny kontrakt med Chelsea til 2020.

Landslaget 
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Chelsea FC
 UEFA Super Cup (1): 2021

Referanser

Eksterne lenker 
 

Spanske fotballspillere
Deltakere for Spania under Sommer-OL 2012
Fotballspillere under Sommer-OL 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Spillere i FIFA Confederations Cup 2013
Fotballspillere for CA Osasuna
Fotballspillere for Olympique de Marseille
Fotballspillere for Chelsea FC
Personer fra Pamplona
Fødsler i 1989
FFmpeg

FFmpeg er et prosjekt som produserer biblioteker og programvare under fri og åpen kildekode for håndtering av multimedia. Den mest anerkjente delen av FFmpeg er kodebiblioteker for lyd og bilde; libavcodec.

FFmpeg er publisert under GNU Lesser General Public License 2.1+ or GNU General Public License 2+ (avhenger av hvilke alternativer som er aktivert.)

Referanser

Eksterne lenker
 
 

Fri kryssplattform programvare
Programvare fra 2000
Saʿdiene

{{Infoboks tidligere land
|lokalenavn= As-Saʿdiyūn 
|norsknavn=Saʿdiene
|flagg=Flag of Morocco (1258-1659).svg
|våpen=
|våpenstørrelse=
|språk= Berberske språk, arabisk
|hovedstad= Tārūdānt, deretter Murrākuš
|styreform= Monarki
|statsoverhode= Sultan
|religion=Religion
|kirke=Sunniislam, sufisme
|areal=
|arealår=
|valuta=
|befolkning=
|befolkningsår=
|eksistens=1509/1554–1659
|plassering=Maroc_-_fin_XVIe_siècle.PNG}}

Saʿdiene (arabisk: ) var et marokkansk dynasti som varte fra Muḥammad aš-Šaiḫ overtok makta i 1554 etter å ha beseiret waṭāsidene i slaget ved Tadla, til de ble endelig beseiret av ʿAlawit-dynastiet i 1659. Fra 1509 til 1554 hersket saʿdiene bare over den sørlige delen av Marokko, som de ble anerkjent som herskere over av sine motstandere waṭāsidene i Tadlatraktaten fra 1527. 

Saʿdiene hevdet å nedstamme fra Profeten Muḥammad gjennom Fāṭimah og ʿAlī ibn Abī Ṭālibs etterkommere. Saʿdiene kom fra Tagmadert i Drʿā-dalen, fra landsbyen Tidzi, en qsar 10 km nord for Zakūrah. De hevdet å nedstamme fra šarīfer gjennom en forfader fra Yanbuʿ ved Rødehavet, og de gjorde sufismen til en respektabel trosregning i al-Maġrib. Navnet saʿdi kommer fra navnet Saʿd‎'' (), som betyr lykke eller frelse. Andre tror navnet kommer fra Banī Zaydān, en šarīf fra Tagmadert som ble gitt navnet av senere generasjoner og maktrivaler, som forsøkte å nekte for deres ḥasanidiske opphav ved å hevde at de i stedet nedstammet fra familien til Ḥamīlah as-Saʿdiyyah, Muḥammads jordmor. 

Saʿdienes mest berømte sultan var Aḥmad al-Manṣūr, som bygde al-Badīʿ-palasset i Murrākuš og invaderte og ødela Songhairiket i Sahel. Blant hans største bedrifter var å beseire portugiserne og deres allierte i slaget ved Alcácer Quibir i 1578 og å forsvare landet mot Det osmanske riket. Saʿdi-gravene ble oppdaget i 1917 i Murrākuš (Marrakech).

Herskere

Saʿdiske prinser av Tagmadert
Abū ʿAbd Allāh al-Qāʾim (1509–1517)
Aḥmad al-Aʿruǧ b og Muḥammad aš-Šaiḫ (1517–1544)
Muḥammad aš-Šaiḫ (1544–1554)

Saʿdiske sultaner av Marokko
Muḥammad aš-Šaiḫ (1554–1557)
ʿAbd Allāh al-Ġālib (1557–1574)
Abū ʿAbd Allāh (1574–1576)
Abū Marwān ʿAbd al-Malik (1576–1578)
Aḥmad al-Manṣūr (1578–1603)

1603-1659: Saʿdiske sultaner av Marokko basert i Murrākuš (Marrakech)
Abū Fāris ʿAbd Allāh (født 1564; r.1603–1608)
Muḥammad aš-Šaiḫ II al-Maʾmūn (r. 1608-1613)
Zaydān an-Nāṣir (r. 1613-1628)
Abū Marwān ʿAbd al-Malik II (r.1628–1631)
Al-Wālid ibn Zaydān (r.1631–1636)
Muḥammad aš-Šaiḫ aṣ-Ṣaġīr (r.1636–1654)
Aḥmad Al-ʿAbbās (r.1654–1659)

1603-1627: Saʿdiske herskere basert i Fās med bare lokal makt
Muḥammad aš-Šaiḫ al-Maʾmūn (født 1560; r.1604-1613)
ʿAbd Allāh II (r.1613-1623)
ʿAbd al-Malik (r.1623-1627)

Marokkos historie
Tidligere land i Afrika
Stater og territorier etablert i 1554
Stater og territorier opphørt i 1659
Gråt elskede mann

Gråt elskede mann er en norsk dramafilm fra 1971, regissert av Nils R. Müller. Filmen er produsert av Øyvind Vennerød og Egil Monn-Iversen står for filmmusikken. Sverre Holm spiller hovedrollen som Nikolai.

Filmen er i utgansgpunktet basert på en roman av Bjørg Vik med samme tittel, men da filmen var ferdig syntes forfatteren at den var så dårlig at hun krevde at hennes navn ble fjernet fra filmens fortekst og all markedsføring. Godtgjørelsen hun fikk ble donert til forfatterforeningens solidaritetsfond.

I rollene 
 Sverre Holm – Nikolai
 Gertie Jung – Ilni
 Birgitta Molin – Eva
 Berit Kullander – Helen 
 Espen Skjønberg
 Helge Reiss
 Pål Bucher Skjønberg
 Randi Borch

Eksterne lenker 
 
 Gråt elskede mann hos Filmweb
https://underskog.no/kalender/94458_gr%C3%85t-elskede-mann-nils-r-m%C3%BCller-norge-1971/forestilling/149491

Filmer fra 1971
Norske filmer fra 1970-årene
Norske dramafilmer
Norskspråklige filmer